stanford-oval/wikipedia huggingface dataset:
השוטר מסן טרופז

| --- | --- |

 בימוי:  ז'אן ז'ירו 
 הופק בידי:  Gérard Beytout, René Pignières 
 תסריט:  ריצ'רד באלדוצ'י, ז'אן ז'ירו, Jacques Vilfrid 
 שחקנים ראשיים:  לואי דה פינס
 מוזיקה:  ריימונד ל'פוואר
 צילום:  מארק פוסרד 
 מדינה:  צרפת, איטליה
 הקרנת בכורה:  9 בספטמבר 1964
 משך הקרנה:  96 דקות
 שפת הסרט:  צרפתית
 סוגה:  סרט קומדיה 
 סרט הבא:  השוטר מניו יורק
 דף הסרט ב־IMDb
 
השוטר מסן טרופז (בצרפתית: Le Gendarme de Saint-Tropez) הוא סרט קולנוע קומי צרפתי שביים ז'אן ז'ירו (אנ') משנת 1964, בכיכובו של לואי דה פינס. דה פינס מגלם את דמותו של השוטר לודוביק קרושו, קצין בז'נדרמריה בסן טרופה. הסרט גרר ביקורות נלהבות, ובעקבותיו יצאו סרטים נוספים בסדרה 'השוטר מסן טרופז'. חמישה סרטי ההמשך לסרט זה הם: "השוטר בניו יורק" (1965), "השוטר מתחתן" (1968), "השוטר בחופשה (השוטר ממריא)" (1970), "השוטר והחוצנים" (1979) ו"השוטר והשוטרת" (1982).
עלילה

לודוביק קרושו הוא שוטר (ז’נדרם) המועבר ליחידה המשטרתית בעיירה הצרפתית הקטנה סן-טרופה. במהרה, הז’נדרמים מוצאים את עצמם בפני בעיה גדולה – קבוצה של נודיסטים עקשנים. קרושו מצליח להוציא לפועל תוכנית הגורמת למעצרם של הנודיסטים.
מאוחר יותר, קרושו מגלה כי בתו וחבר שלה גנבו מכונית מוסטנג יקרה וריסקו אותה לתוך תעלה. אף אחד מהם לא יודע כי המכונית בפועל שייכת לכנופיה של גנבים שגנבו ציור של רמברנדט שעדיין נמצא בתא המטען של המכונית. קרושו מצליח לחלץ את המכונית אך רק מאוחר יותר מבין כי החפצים שזרק ממנה (כולל הציור) על מנת לתקן תקר, הם למעשה פריטים יקרים.
בהמשך, אדם המציג את עצמו כבעל הציור חוטף את קרושו.
לבסוף, בתו של קרושו וחבריה מצליחים לנטרל את הכנופיה שחטפה את אביה, והציור מוחזר לבעליו האמיתיים.
וולט זרביאק

| --- | --- |
אין תמונה חופשית
 לידה:  21 באוגוסט 1949 (בן 75) המבורג, גרמניה המערבית 
 עמדה:  סמול פורוורד 
 גובה:  1.98 מטרים
 מכללה:  אוניברסיטת ג'ורג' וושינגטון
 דראפט:  בחירה 65 (סיבוב רביעי), 1971 פיניקס סאנס
 קבוצות כשחקן
 1971–1972 1972–1973 1973–1980 1980–1982 1983–1984:  פיטסבורג קונדורס וילקס-בארה ברונס ריאל מדריד אודינה קנריאס
 הישגים כשחקן
 50 התורמים הגדולים ליורוליג (2008)  3 גביעים בין-יבשתיים (1976–1978)  MVP של הגביע הבין-יבשתי (1977)  3 גביעי אירופה לאלופות (1974, 1978, 1980)  מלך הסלים של גמר היורוליג (1978)  4 אליפויות ספרד (1974–1977)  מלך הסלים של ליגת העל הספרדית (1976)  הגביע הספרדי (1977)  אליפות ליגת ה-CBA ‏(1973)
 
וולטר זרביאק האב (באנגלית: Walter Szczerbiak Senior, נולד בשם וולודימיר שרביאק – באוקראינית: Володимир Щерб'як; נולד ב-21 באוגוסט 1949) הוא כדורסלן עבר אמריקאי ששיחק בעמדת הסמול פורוורד.
ב-3 בפברואר 2008 נבחר זרביאק לאחד מ-50 התורמים הגדולים ליורוליג ולכדורסל המועדונים האירופי על ידי ועדת המומחים של היורוליג.
קריירת מכללות

זרביאק, שנולד בהמבורג, גרמניה המערבית, שיחק כדורסל מכללות באוניברסיטת ג'ורג' וושינגטון שבמחוז קולומביה. בשנת 1985 הוא נכנס להיכל התהילה של מחלקת הספורט של האוניברסיטה.
קריירת מועדונים

לאחר שסיים את הקולג' נבחר זרביאק בדראפט ה-NBA ‏1971 על ידי פיניקס סאנס, בסיבוב הרביעי (בחירה 14, 65 בסך הכל). הוא גם נבחר על ידי דאלאס צ'אפרלס (אנ') מליגת ה-ABA בדראפט ה-ABA של אותה שנה.
זרביאק שיחק ב-ABA בעונת 1971/72 במדי פיטסבורג קונדורס. לאחר מכן הוא הצטרף לקנטקי קולונלס, שבחרו בו בדראפט הפירוק של הקונדורס, אך מאוחר יותר הוא נחתך מהסגל של קנטקי.
זרביאק זכה בשלושה תוארי יורוליג עם ריאל מדריד הספרדית (1974, 1978 ו-1980), עמה זכה גם בגביע הבין-יבשתי שלוש פעמים (1976, 1977 ו-1978). הוא נבחר ל-MVP של הגביע הבין-יבשתי 1977.
חיים אישיים

זרביאק נולד בגרמניה המערבית להורים אוקראינים שנפגשו במחנה עקורים לאחר מלחמת העולם השנייה. מאוחר יותר הם היגרו לפיטסבורג, פנסילבניה. בנו וולי הוא שחקן NBA לשעבר. על שמו של זרביאק נקראה כניסה לסל, בה השחקן קופץ לכיוון לכיוון ההפוך ממנו הוא מכדרר, תוך שהוא מעביר את הכדור מעל ראשו.
הערות שוליים

↑  Official Page 50 התורמים הגדולים ליורוליג
↑  פרופיל, באתר היכל התהילה של אוניברסיטת ג'ורג' וושינגטון
↑  Wally's Worlds, ESPN, ‏10 ביולי 2012
הר שוקף

| --- | --- |

 מידע כללי
 גובה:  497 מטר
 מדינה:  ישראל ישראל
 מיקום:  ליד דלית אל-כרמל
 רכס הרים:  הכרמל 
 קואורדינטות:  32°42′29″N 35°01′33″E﻿ / ﻿32.70815556°N 35.02587222°E﻿ / 32.70815556; 35.02587222
  (למפת הכרמל מוגדלת) הר שוקף(למפת הכרמל רגילה) הר שוקף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר שוקף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר שוקף
 
הר שוקף, ברקע על הרכס משמאל קיבוץ בית אורן
הר שוֹקֵף הוא הר ברכס הכרמל. פסגתו – המגיעה ל-497 מטר מעל פני הים – היא הנקודה הגבוהה ביותר בכרמל התיכון, המשתרע מדרום לנחל אורן. ההר נמצא על גבי שלוחה בין נחל אורן מצפון ונחל בוסתן מדרום, שעל אף גובהה – 480-450 מטרים – היא בולטת אך במעט מעל סביבתה. ההר בנוי מקירטון חווארי והקרקע המצויה באזור היא רנדזינה.
ההר נמצא ב"גן לאומי שוקף" המשתרע על שטח של 4,000 דונם וכולל גם את חורבת שוקף מדרום למרגלות ההר ואת נחל בוסתן העליון. גן לאומי זה הוא חלק מפארק הכרמל. מסלולו של שביל ישראל עובר בשטח ההר ומגיע עד לפסגה, שם נמצאים שרידיו של מבנה הרוס. מפסגת ההר ניתן להשקיף על היישובים ניר עציון, עתלית, בית אורן, דלית אל-כרמל ועספיא, וכן על חוף דור, אוניברסיטת חיפה והר טללים ומספר שכונות בחיפה.
ההר הוא אתר פריחה של אירוס הסרגל, ערבז סוככני, סחלב פרפרני, סחלב שלוש שיניים, דבורנית דינסמור, דבורנית צהובה. ניתן לראות את הפריחה בפיסגת ההר ומדרום מזרח לפיסגה.
באזור נמצאות קרקעות בבעלות פרטית, רובן של תושבי דלית אל כרמל וקרקעות נוספות בבעלות יהודית. בשנת 2005 אושרה תוכנית להפקיע 4,123 דונם בהר שוקף ובנחל בוסתן לטובת הגן הלאומי. בחודש אוגוסט 2007 אישרה ועדת המשנה לעררים במועצה הארצית לתכנון ובנייה את ההחלטה, במסגרתה הושארו 600 דונם לשימושים חקלאיים.
היסטוריה

המקום היה מיושב במאה ה-19 על ידי דרוזים. במקום נמצאו שרידי קירות ועדויות לעיבוד חקלאי, ובין שרידי החורבה נמצאו ממצאים ארכאולוגים מתקופות שונות: כלי צור נאוליתיים וכלקוליתיים וחרסים מהתקופה ההלניסטית, הרומית, הביזנטית והערבית. בנוסף נמצאו במקום שני ריכוזים של גומות. ממערב לה מצויים שרידי מחצבה קדומה הכוללת שתי מערות קבורה. במורדות המערביים של הר שוקף נמצאת חורבת רקית מהתקופה הרומית-ביזנטית.
בשרפה בכרמל בחודש דצמבר 2010 נשרף חלק גדול מהגן הלאומי שוקף.
הערות שוליים

↑  מדריך ישראל החדש, כרך 5: הכרמל וחופו ורמות מנשה. בעריכת יעקב שורר וסלמאן אבו רוכן, הוצאת משרד הביטחון, 2001, עמ' 74
↑  פאדי עיאדאת, תושבי עיר הכרמל הפסידו את אדמתם החקלאית לטובת פארק, באתר ynet, 17 באוגוסט 2007
| רכס הכרמל |
| --- | --- | --- |
| הרים, עמקים ונקודות ציון גאוגרפיות | בקעת אלון • הר אלון • הר אורן • הר חורשן • הר ערקן • הר שוקף • הר סומק • הר טללים • חניון האגם •  מצוק מגדים • עין ורדיה • עין עמיקם • עמק מהר"ל •  סטלה מאריס • רום כרמל • חוטם הכרמל |  |
| נחלים | נחל אבן  • נחל אורן • נחל אזוב  • נחל אחוזה  • נחל אלרואי • נחל בוסתן • נחל גחר • נחל גיבורים • נחל גלים • נחל דורים • נחל הוד • נחל ורדיה • נחל חוסיפה • נחל חיק • נחל חרובים • נחל יגור • נחל כלח • נחל לוטם • נחל מגדים • נחל מהר"ל • נחל מערות • נחל נדר • נחל מעפילים • נחל נץ • נחל נשר • נחל סבך • נחל סעדיה • נחל ספונים • נחל עובדיה • נחל עמיק • נחל עמירם • נחל קטיע • נחל רקית • נחל רקפת • נחל שיח • נחל תן |  |
| אתרים ארכאולוגים | חורבת דובה • חורבת כרך • חורבת סומקה • חורבת קסטרא • חורבת רקית • מבצר ראש מיה • מחצבות קדומים • מערת אורן • מערות אורנית • מערת גמל • מערת הגדי • מערת הנחל • מערת תנור • מערת כבארה • מערת מיסליה • מערת ספונים • מערת רקפת • נווה דוד |  |
| נקודות ציון | בית אוליפנט • גבעת ההגנה • חוות משמר הכרמל • חורשת הארבעים • בית סוהר דמון • מלון יערות הכרמל • מקאם הנביא אבו אברהים • מצפה עופר • משמר הכרמל • קרן הכרמל • פארק הכרמל • פארק נשר • בית הקברות הצבאי בעספיא |  |
| יישובים | חיפה • נשר • טירת כרמל • דלית אל-כרמל • עספיא • יגור • בית אורן • גבעת וולפסון • ניר עציון • עין הוד • ימין אורד • עין חוד • כרם מהר"ל • עופר • מאיר שפיה • פוריידיס • זכרון יעקב • מעיין צבי |  |
| שונות | גאולוגיה של הכרמל • השרפה בכרמל בשנת 1989 • השרפה בכרמל בשנת 2010 • כביש 672 • כביש 705 • כביש 721 • כביש 7212 • דרך נוף כרמל • מטמון עספיא • חזירי הבר בחיפה • מלון יערות הכרמל • ההר הירוק תמיד  • גל השריפות בישראל בשנת 2016  • יקבי כרמל |  |
ערך זה הוא קצרמרבנושא הרים ובנושא גאוגרפיה של ישראל. אתם מוזמנים לתרום לוויקיפדיה ו.
וולט בלאמי

| --- | --- |

בלאמי ב-1972
 לידה:  24 ביולי 1939 ניו ברן, קרוליינה הצפונית, ארצות הברית
 פטירה:  2 בנובמבר 2013 (בגיל 74) קולג' פארק, ארצות הברית 
 עמדה:  סנטר
 גובה:  2.11 מטר
 מספר:  8
 מכללה:  אוניברסיטת אינדיאנה
 דראפט:  בחירה ראשונה, 1961 שיקגו פקרס
 היכל התהילה:  נבחר כשחקן בשנת 1993
 קבוצות כשחקן
 1961–1965    1965–1968   1968–1970   1970–1974   1974:  שיקגו פקרס / שיקגו זפרס / בולטימור בולטס   ניו יורק ניקס   דטרויט פיסטונס   אטלנטה הוקס   ניו אורלינס ג'אז
 הישגים כשחקן
 4 הופעות במשחק האולסטאר (1962-1965)   רוקי העונה (1962)
 
וולטר ג'ונס "וולט" בלאמי (באנגלית: Walter Jones "Walt" Bellamy‏; 24 ביולי 1939 – 2 בנובמבר 2013) היה כדורסלן אמריקאי ששיחק במשך 14 עונות בליגת ה-NBA, והוא חבר היכל התהילה של הכדורסל משנת 1993.
ביוגרפיה וקריירה

בלאמי בחר ללמוד באוניברסיטת אינדיאנה, בין היתר בזכות היותה "המכללה הדרומית ביותר בארצות הברית המקבלת אפרו-אמריקאים", כפי שצוטט בשנת 2007. הוא שיחק בקבוצת הכדורסל של המכללה במשך ארבע שנים, אותן סיים כריבאונדר המוביל בתולדות הקבוצה עם 1,087 בסך הכול, ועם ממוצעים של 15.5 ריבאונדים ו-20.6 נקודות למשחק. בלאמי מחזיק גם בשיא הריבאונדים (649) והדאבל דאבל (59) של המכללה לעונה אחת. במשחקו האחרון באוניברסיטה הוא קבע שיא ריבאונדים למשחק במחוז כולו (ה-Big Ten Conference) עם 33, בניצחון קבוצתו על אוניברסיטת מישיגן.
אולימפיאדת רומא

ב-1960, לפני שנתו האחרונה באוניברסיטה, לקח חלק במשחקי נבחרת ארצות הברית בכדורסל באולימפיאדת רומא. בתקופה זו הורכבה נבחרת ארצות הברית משחקני כדורסל חובבים ושחקני מכללות, בין היתר בעקבות איסור של פיב"א על שיתוף של שחקני הליגות המקצועניות בארצות הברית. באולימפיאדת רומא תפקד בלאמי כסנטר הפותח של הקבוצה, בה שיתף פעולה עם שלושה שחקני מכללות נוספים שהוצגו בהיכל התהילה לאחר פרישתם – ג'רי וסט, אוסקר רוברטסון וג'רי לוקאס.
קריירה ב-NBA

בלאמי נבחר על ידי השיקגו פקרס בבחירה הראשונה בדראפט 1961. בסיום עונתו הראשונה זכה בפרס רוקי השנה ב-NBA, לאחר שסיפק את אחת מעונות הרוקי הטובות בתולדות ה-NBA. הוא קלע את ממוצע הנקודות השני בטיבו לרוקי אי פעם, עם 31.6 למשחק (וילט צ'מברלין קלע 37.6 כרוקי), ואת ממוצע הריבאונדים השלישי בטיבו, עם 19.0 למשחק (צ'מברלין מחזיק בשיא עם 27.0, ואחריו ביל ראסל עם 19.6). באותה עונה הוביל בלאמי את ה-NBA באחוזים מהשדה (51.9%), ובמשחק האולסטאר בו השתתף קלע 23 נקודות והוריד 17 ריבאונדים. בלאמי נבחר להשתתף במשחק האולסטאר בכל ארבע עונותיו הראשונות בליגה, אך ירידה קלה ביכולת בהמשך הקריירה מנעה ממנו לקבל זימונים נוספים למשחק, והוא מעולם לא נבחר לאחת מחמישיות העונה.
בתחילת עונת 1965/1966 נשלח בלאמי בטרייד לניו יורק ניקס, שהעמידה חמישייה מבטיחה שכללה גם את ויליס ריד, וולט פרייזר, ביל בראדלי ודיק בארנט. עם זאת, הגעתו של בלאמי הסיטה את ריד לעמדת הפאוור פורוורד שפחות התאימה לו, והקבוצה לא עמדה בציפיות הגבוהות שיצר הטרייד. במהלך עונת 1968/1969 הועבר בלאמי לדטרויט פיסטונס בתמורה לדייב דבושר, שעזר לניקס לזכות באליפות ה-NBA ב-1970 וב-1973. בעקבות חוסר איזון בלוחות הזמנים של משחקי הקבוצות, שיחק בלאמי בעונה זו שיא NBA של 88 משחקים בעונה הסדירה (35 עם הניקס ו-53 עם הפיסטונס). בעונת 1969/1970 נשלח בטרייד לאטלנטה הוקס, בה שיחק ארבע וחצי עונות, ובעונת 1974/1975 שיחק משחק אחד במדי ניו אורלינס ג'אז בטרם נחתך מהקבוצה ופרש ממשחק פעיל.
בעת פרישתו, דורג בלאמי במקום השישי ברשימת הקלעים המובילים בתולדות ה-NBA, עם 20,941 נקודות בקריירה, ושלישי ברשימת הריבאונדים, עם 14,241 (אחרי וילט צ'מברלין וביל ראסל). ממוצעי הקריירה של בלאמי הם 21.3 נקודות ו-13.7 ריבאונדים למשחק.
ב-2 בנובמבר 2013 מת בלאמי בגיל 74.
הערות שוליים

↑  ביוגרפיה של בלאמי, באתר אוניברסיטת אינדיאנה
↑  רשימת הנבחרים בדראפט 1961, באתר basketball-reference.com
1 2  סטטיסטיקת הקריירה של בלאמי, באתר basketball-reference.com
↑  סיכום משחק האולסטאר 1962, באתר basketball-reference.com
↑  "הענק הנשכח", באתר livebasketball.com
↑  רשימת הקלעים המובילים ב-NBA, נכון ל-1974, באתר basketball-reference.com
↑  רשימת הריבאונדרים המובילים ב-NBA, נכון ל-1974, באתר basketball-reference.com
↑  הידיעה על מותו של בלאמי, באתר של Sports Illustrated
| נבחרת ארצות הברית – האלופה האולימפית - רומא (1960) |
| --- | --- | --- |
|  1  •  2  •  3 וסט •  4 בלאמי •  5 בוזר •  6 דיסינג'ר •  7 הלדורסון •  8 אימהוף •  9 קלי •  10 ליין •   11 לוקאס •  12 סמית' • 13 ארנט •  14 רוברטסון • 15  • מאמן: ניואל |  1  •  2  •  3 וסט •  4 בלאמי •  5 בוזר •  6 דיסינג'ר •  7 הלדורסון •  8 אימהוף •  9 קלי •  10 ליין •   11 לוקאס •  12 סמית' • 13 ארנט •  14 רוברטסון • 15  • מאמן: ניואל | ארצות הברית |
| --- | --- |
בקרת זהויות :  LCCN: n85195254  VIAF: 55591342   WorldCat (עם VIAF): 55591342
ווגונים

ווגונים (Vogon) הם גזע של חייזרים בדיוניים מהכוכב ווגספיר (vogsphere) בסדרה מדריך הטרמפיסט לגלקסיה, אשר נכתבה על ידי דאגלס אדמס. בסדרה, הווגונים אחראים להריסה של כדור הארץ, בשביל לבנות כביש בין-גלקטי. הווגונים הם היומנואידים, אך גדולים יותר ובעלי עור ירוק. הווגונים מתוארים כ" אחד מהיצורים הכי לא נעימים בגלקסיה- לא רעים, אבל גסי רוח, בירוקרטים, ישירים ורשמיים", ו-"גורמים לסקס להראות כמו תאונת דרכים". בנוסף לכך, הם המשוררים של "השירה השלישית הגרוע ביותר ביקום", לדוגמה השיר מהספר המדריך לטרמפיסט בגלקסיה אשר נקרא על ידי הפרוסטטניק ווגון יילטץ:
"אוה מקרטטן מושיקותייך
מיקרוביותך לי היא! כגבגשושונריים עלי דבורה מבורחשת.
גרופ עותר אני בפניך.
פונטיניגי הופכדורמים.
ובקפינטנציות תדלגרני עם חובקי אזרדיים פריכים
ולא אקרעך במנעצונים עם הצהורובום שלמראשותי, תראה אם לא!
ספינותיהם של הווגונים מתוארות כ-"דבר צהוב וגדול בצורה בלתי אפשרית", ש-"נראו יותר כאילו הקרישו מאשר ניבנו" ו-"תלויות באוויר באותה צורה שלבנים הן לא". ספינותיהם ידועות בכך שהם אינם ניתנות לזיהוי על ידי רדאר, ויכולות לנסוע דרך היפר-מרחב. הווגונים הם הבירוקרטים של הגלקסיה.
| מדריך הטרמפיסט לגלקסיה - מאת דאגלס אדמס |
| --- | --- | --- |
| סדרת הספרים המקורית | מדריך הטרמפיסט לגלקסיה • המסעדה שבסוף היקום • החיים, היקום וכל השאר • היו שלום ותודה על הדגים • לא מזיק ברובו |  |
| סיפורים אחרים | זאפוד הצעיר הולך על בטוח • ועוד משהו... • ספינת החלל טיטניק |  |
| מדיות נוספות | סרט • סדרת תסכיתי רדיו • סדרת טלוויזיה • משחק מחשב • ספינת החלל טיטניק |  |
| דמויות | ארתור דנט • פורד פרפקט • זאפוד ביבלברוקס • טריליאן • מרווין האנדרואיד הפרנואיד • אקראית • ווגונים • דג בבל |  |
| שונות | 42 - התשובה לחיים, היקום וכל השאר• יום המגבת |  |
לקטגוריה
השרפה בדלהי (2022)

| --- | --- |
 סוג:  שרפה
 תאריך התחלה:  13 במאי 2022
 תאריך סיום:  13 במאי 2022
 משך האסון:  13 במאי 2022
 הרוגים:  27
 פצועים:  40
 נעדרים:  29
 
ב-13 במאי 2022, פרצה שרפה בקומה הראשונה של בניין משרדים ומסחר בן 4 קומות באזור מונדקה של דלהי, הודו. באירוע נהרגו עשרים ושבעה בני אדם וארבעים אחרים נפצעו, ולפחות 50 בני אדם חולצו. על פי ההערכות, השרפה נגרמה בשל קצר חשמלי.
לבניין לא היה אישור ממכבי האש ולא היה מצויד במטפים. משטרת דלהי רשמה את השרפה כרצח אשם וקנוניה פלילית. הם עצרו שני אחים שהיו הבעלים של Cofe Impex Pvt Ltd, חברה המייצרת מצלמות במעגל סגור, שבמשרדה על פי החשד החלה השרפה.
בעוד שלטענת הכבאים הגיעו למקום באיחור, נהג עגורן הציל למעלה מ-50 בני אדם על ידי חילוצם מהשרפה. לדברי נהג העגורן, לשירותי הכיבוי נדרשו למעלה משעה וחצי להגיע למקום.
הערות שוליים

↑  הודו: עשרות הרוגים בשריפה בבניין בן 4 קומות, באתר בחדרי חרדים
↑  "Delhi office fire: Dozens killed as fire sweeps through building". BBC News (באנגלית בריטית). 2022-05-14. נבדק ב-2022-05-14.
1 2 3  "Police arrest 2 after building fire kills 27 in New Delhi". The Independent (באנגלית). 2022-05-14. נבדק ב-2022-05-14.
↑  "Delhi Mundka Fire Live Updates: Eight bodies identified; DFS chief says building did not have MCD clearance". The Indian Express (באנגלית). 2022-05-14. נבדק ב-2022-05-14.
↑  "With His Crane, This Man Saved Over 50 People Trapped In Delhi's Mundka Fire". NDTV (באנגלית בריטית). 2022-05-15. נבדק ב-2022-05-16.
הפוכי מטרתא

הפוכי מטרתא למה לי היא סברא במשפט העברי ובהלכה על פיה במקום לבצע שתי פעולות שתוצאתן תהיה זהה למצב בטרם נעשתה הפעולה - אין לבצען כלל.
הכלל

תרגומן של המילים "הפוכי מטרתא" הוא הפיכת שתי שקי עור.
הדוגמה נלקחה ממקרה בו אדם נושא על שתי כתפיו שתי שקי עור גדולות וכבדות במידה שווה ורוצה להקל על אחת מידיו. אם יחליף בין שתי שקי העור, את זו שהייתה עד עכשיו על כתפו הימנית יעביר לכתפו השמאלית, ואת זו שהייתה בכתפו השמאלית יעביר לכתפו הימנית. יבצע פעולה חסרת תועלת, שכן בסופו של דבר המשא המוטל על שתי כתפיו, הוא שווה.
על פי סברה זו, נפסקת ההלכה במשפט העברי, כי שני אנשים החייבים כסף זה לזה, אין טעם שיפרעו זה לזה את כספו של השני, אלא כל אחד יחזיק לעצמו את הכסף שברשותו בשווי הכסף שהשני חייב לשלם לו, ורק את העודף ישלם מי שעליו להשלים את התשלום.
כללים דומים > הריני כאילו התקבלתי

במסכת נדרים מובא דיון באדם שאסר על חברו ליהנות מנכסיו עד שיתן לו סכום מסוים. לאחר מכן אמר האוסר:, ”הריני כאילו התקבלתי”, כלומר מבחינתי - אני מוותר על כך שאדם זה יתן לי סכום מכספו, ואני מרוצה כאילו כבר התקבלתי ממנו כסף. הרשב"א מסביר, כי גם אמירה זו, פועלת לפי הסברא של "הפוכי מטרתא", שכן איסור הקונם שאסר האדם על חבירו, לא מתנתק עד שהשני יקיים את התנאי להפרת האיסור, אלא שבכך שהאוסר אומר "כאילו התקבלתי", כי מכיוון שגם אם היה אדם זה מביא לו את הכסף הוא היה יכול להחזיר לו, הוא יכול לומר כי מבחינתו נחשב הדבר כאילו קיבל ממנו את הכסף והחזיר לו.
כללים דומים > אי שתקת שתקת

הכלל "אי שתקת שתקת ואי לא מהדרנא שטרא למרא" הוא כלל במשפט העברי, כי אם לאדם יש כוח משפטי לסלק את בעל דינו בפעולה עוקפת, יכול הוא להכריחו להסכים לכך גם ללא הפעולה. דעת הרשב"א והמאירי שמדובר בטענה משפטית שמועלת תמיד. לשון הרשב"א: ”דכל היכא דמצי למיהדר דינא כאילו אהדר”, לשון המאירי: ”כל מה שבידו לעשותו אף הוא מכריחו לקבלו עד שלא נעשה כן”. רבי נחום פרצוביץ מסביר כי מדובר בדין דומה להפוכי מטרתא
הערות שוליים

↑  תלמוד בבלי, מסכת כתובות, דף ק"י, עמוד א'.
↑  תלמוד בבלי, מסכת נדרים, דף כ"ד, עמוד א'.
↑  בסוגיא בבבא קמא
↑  חידושי המאירי על בבא קמא
↑  חידושי רבי נחום על מסכת בבא קמא עמ' קפ"ז.
הפילוג הפונדמנטליסטי-מודרניסטי

קריקטורה פונדמנטליסטית, שפורסמה לראשונה ב-1922, המתארת את האבולוציה של מודרניסט מנצרות לאתאיזם: כפירה באלטעות המקרא מובילה אותו לבסוף לשלילת אלוהים.
הפילוג הפונדמנטליסטי-מודרניסטי (אנגלית: Fundamentalist–Modernist controversy, וגם schism או conflict) היה קרע רעיוני ולעיתים מוסדי, שהתגלע ברבות מהכנסיות הפרוטסטנטיות בארצות הברית בשנים 1922 עד 1936, בין המודרניסטים, שדגלו בפרשנות ליברלית לעיקרי הדת, לבין יריביהם הפונדמנטליסטים, שאחזו בתוקף בעמדות נוקשות. על הפרק היו מחלוקות יסוד על תפקידה של הנצרות; סמכות המקרא; מותו של ישו, תחייתו וקרבן הכפרה הנוצרי.
בתקופה זו צצו שני פלגים רחבים בתוך הנצרות הפרוטסטנטית: פונדמנטליסטים, שהתעקשו על התוקף הנצחי של כל דוקטרינה של האורתודוקסיה הנוצרית; ומודרניסטים, שדגלו בהתאמה מודעת של האמונה הנוצרית בתגובה לתגליות המדעיות החדשות וללחצים המוסריים של העידן. בתחילה, הוגבל הפילוג לכנסיות רפורמיות והתרכז סביב הסמינר התאולוגי של פרינסטון, שחברי הסגל הפונדמנטליסטים שלו הקימו את הסמינר התאולוגי של וסטמינסטר כאשר פרינסטון הלכה לכיוון ליברלי. עם זאת, הפילוג התפשט במהרה, והשפיע על כמעט כל קהילה פרוטסטנטית בארצות הברית. עדות שלא הושפעו מלכתחילה, כמו הכנסיות הלותרניות, נקלעו בסופו של דבר למחלוקת, מה שהוביל לפילוג דתי בארצות הברית.
עד סוף שנות ה-30, תומכי הליברליזם התאולוגי ניצחו באותה תקופה למעשה בוויכוח, כשהמודרניסטים שלטו בכל הסמינרים הפרוטסטנטיים המרכזיים, בתי ההוצאה לאור וההיררכיות הדתיות בארצות הברית. נוצרים שמרנים יותר פרשו מהזרם המרכזי, וייסדו הוצאות לאור משלהם (כגון זונדרוואן), אוניברסיטאות (כגון אוניברסיטת ביולה), וסמינרים (כגון הסמינר התאולוגי של דאלאס והסמינר התאולוגי של פולר). מצב זה נשאר עד שנות ה-70, כאשר הפרוטסטנטיות השמרנית הופיעה בקנה מידה גדול יותר בארצות הברית, והביאה לעליית השמרנות בקרב הבפטיסטים הדרומיים, הפרסביטריאנים ואחרים.
לקריאה נוספת

Frances FitzGerald, The Evangelicals: The Struggle to Shape America. Simon & Schuste, 2017. עמ' 95–142.
| --- | --- |
בקרת זהויות :  NLI: 987007541018005171  LCCN: sh85086447
הקרב על הכוכב

| --- | --- |

כרזת הסרט בעברית
 מבוסס על:  Battle for Terra (סרט קצר)
 בימוי:  אריסטומניס צירבס 
 הופק בידי:  ריאן קולוצ'י קית' קלדר דיין אלן סמית ג'סיקה וו
 תסריט:  איוון ספיליוטופולוס 
 עריכה:  ג' קייטלין גיבסון
 מדבבים:  דניס קווייד לוק וילסון כריס אוונס אמנדה פיט ג'יימס גארנר דני גלובר בריאן קוקס ג'סטין לונג דייוויד קרוס אוון רייצ'ל ווד 
 מוזיקה:  אבל קוז'ניובסקי 
 צילום:  אריסטומניס צירבס 
 מדינה:  ארצות הברית 
 חברת הפקה:  SnootToons MeniThings Productions
 חברה מפיצה:  Roadside Attractions באמצעות Lionsgate Films
 שיטת הפצה:  וידאו על פי דרישה 
 הקרנת בכורה:  8 בספטמבר 2007 (פסטיבל הסרטים הבינלאומי של טורונטו) 1 במאי 2009 (ארצות הברית)
 משך הקרנה:  85 דק' 
 שפת הסרט:  אנגלית 
 סוגה:  סרט מדע בדיוני 
 הכנסות:  $6,195,553
 הכנסות באתר מוג'ו:   battleforterra
 www.battleforterra.com
 דף הסרט ב־IMDb
 
הקרב על הכוכב (באנגלית: Battle for Terra) הוא סרט אנימציית מחשב תלת־ממדי משנת 2007 מסוגת המדע הבדיוני. הסרט התבסס על סרט אנימציה קצר באותו השם המספר על כוכב זר שאוכלוסייתו שוחרת השלום מאוימת על ידי יתרת המין האנושי המעוניינת לאכלס את הכוכב לאחר שכדור הארץ הפך לבלתי ניתן לאכלוס. את הסרט ביים אריסטומטיס צירבס שהתכוון ליצור סרט לייב אקשן שישתמש בטכנולוגיית CGI. שיתוף הפעולה עם חברת ההפקה סנוט אנטרטיינמנט הביא לכך שהפרויקט כולו הופק באנימציה ממוחשבת ופנה לקהל צעיר יותר. בסרט משתתפים כמדובבים בין השאר אוון רייצ'ל ווד, בריאן קוקס, לוק וילסון, אמנדה פיט, דניס קווייד וג'סטין לונג. הסרט יצא לאקרנים ב-8 בספטמבר 2007 במסגרת פסטיבל הסרטים הבינלאומי של טורונטו והוצג לראשונה בקולנועים בארצות הברית ב-1 במאי 2009. הסרט צולם במקור בטכנולוגיה דו־ממדית, אך בדרך שתאפשר תוספת של מצלמה וירטואלית. לאחר שמפיצים הביעו בסרט עניין נשכר צוות כדי ליצור את נקודת המבט של המצלמה הווירטואלית הנוספת במטרה להציג את הסרט בטכנולוגיית תלת-ממד אמיתית. הסרט זכה בפרס "סרט האנימציה הטוב ביותר" לשנת 2008 בפסטיבל אוטאווה הבינלאומי לסרטי אנימציה.
ביקורת

הסרט קיבל ביקורות מעורבות. לסרט ציון גולשים של 41% באתר "רוטן טומטוז", וציון 48% ממבקרי האתר. קונצנזוס המבקרים ציין ש"למרות שאיפתו הכנה להיות אלטרנטיבה מעוררת מחשבה בז'אנר המדע הבדיוני, 'הקרב על הכוכב' חסר סיפור מגובש ואפקטים ויזואליים חלקים, ולא מצליח ליצור הד." באתר "Metacritic" קיבל הסרט ציון 54% מהמבקרים, וציון 6.6 מהגולשים. הסרט פתח במקום ה-12 בארצות הברית, והרוויח בסוף השבוע הראשון שלו $1,082,064 ב-1,159 אולמות קולנוע (ממוצע של $934 לאולם). בסופו של דבר הרוויח הסרט בארצות הברית סך של $1,647,083, ועוד $4,548,470 בעולם, מה שהביא אותו לסך רווחים של $6,195,553, נכון לספטמבר 2022.
הערות שוליים

1 2  "Battle for Terra". Box Office Mojo. נבדק ב-2022-09-24.
↑  Welcome to MeniThings.com
1 2  "Battle for Terra: About the film: Production notes". אורכב מ-המקור ב-2009-04-20. נבדק ב-2009-04-22.
↑  Ottawa 08 International Animation Festival - History
↑  "Battle for Terra Movie Reviews, Pictures". IGN Entertainment. Rotten Tomatoes. ארכיון מ-4 במאי 2009. נבדק ב-2022-09-24. {{cite web}}:  (עזרה)
↑  "Battle for Terra Reviews". Metacritic. נבדק ב-24 בספטמבר 2022. {{cite web}}:  (עזרה)
וולט האזרד

מאהדי עבדול-רחמן (באנגלית: Mahdi Abdul-Rahman;‏ 15 באפריל 1942 – 18 בנובמבר 2011; נולד בשם וולטר רפאל האזרד הבן (באנגלית: .Walter Raphael Hazzard Jr)) היה כדורסלן אמריקאי, אשר שיחק בליגת ה-NBA בין השנים 1964–1974. בעונת 1967/1968 נבחר להשתתף במשחק האולסטאר של ה-NBA כשחקן סיאטל סופרסוניקס, ולאורך 10 עונותיו בליגה רשם ממוצעים כוללים של 12.6 נקודות, 4.9 אסיסטים ו-3.0 ריבאונדים למשחק.
ביוגרפיה > קריירת מכללות ונבחרת ארצות הברית

האזרד נולד בעיר וילמינגטון שבדלאוור, וגדל בפילדלפיה, פנסילבניה. בסיום לימודיו ב"תיכון אוברברוק" המקומי, בו למד בעבר גם הכדורסלן וילט צ'מברלין, החל ללמוד באוניברסיטת קליפורניה בלוס אנג'לס ("UCLA"). בעונתו האחרונה בקבוצת הכדורסל של האוניברסיטה, 1963/1964, קלע 18.6 נקודות בממוצע למשחק והוביל את הקבוצה, לצד הקלע גייל גודריץ' ותחת המאמן ג'ון וודן, לזכייתה הראשונה בטורניר אליפות המכללות. במשחק הגמר גברה UCLA על אוניברסיטת דיוק, בה שיחקו ג'ף מאלינס וג'ק מארין, בתוצאה 98–83. לאורך הטורניר קלע האזרד 19.8 נקודות למשחק, ובסיומו זכה בתואר השחקן המצטיין של הפיינל פור (NCAA Final Four Most Outstanding Player). כמו כן, בסיום העונה נבחר לחמישיית העונה של ליגת המכללות (First-team All-American).
בסיום לימודיו ב-UCLA השתתף באולימפיאדת טוקיו (1964) כשחקן נבחרת ארצות הברית בכדורסל, אשר ניצחה בכל תשעת משחקיה בהפרש ממוצע של כ-30 נקודות וזכתה במדליית הזהב. האזרד עצמו מיעט לשחק לאורך הטורניר, ותרם 3.8 נקודות בממוצע למשחק בלבד.